b'\n_START_ARTICLE_\nVimsita\n_START_SECTION_\nCaracter\xc3\xadstiques\n_START_PARAGRAPH_\nLa vimsita \xc3\xa9s un borat de f\xc3\xb3rmula qu\xc3\xadmica CaB\xe2\x82\x82O\xe2\x82\x82(OH)\xe2\x82\x84. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 1968. Cristal\xc2\xb7litza en el sistema monocl\xc3\xadnic. Es troba en forma de cristalls allargats, d\'uns 3 mm, en agregats radials. La seva duresa a l\'escala de Mohs \xc3\xa9s 4. \xc3\x89s dimorfa de l\'uralborita._NEWLINE_Segons la classificaci\xc3\xb3 de Nickel-Strunz, la vimsita pertany a "06.BC - Inodiborats amb triangles i/o tetraedres" juntament amb els seg\xc3\xbcents minerals: calciborita, sibirskita i parasibirskita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta l\'any 1968 al dip\xc3\xb2sit de bor i coure de Novofrolovskoye, a Turjinsk, Krasnoturjinsk (Prov\xc3\xadncia de Sverdlovsk, R\xc3\xbassia), en skarns rics en bor que contenen coure, on es troba associada a altres minerals com: uralborita, andradita, grossul\xc3\xa0ria, calciborita, sibirskita i magnetita. Tamb\xc3\xa9 ha estat descrita al dip\xc3\xb2sit de bor de Solongo (Transbaikal, R\xc3\xbassia), en skarns que contenen ferro, on es troba associada a la frolovita.'